open-index/open-wikipedia-markdown huggingface dataset:
Dele Momodu

**Ayòbámidélé Àbáyòmí Ojútelégàn Àjàní Momodu** (Dem bon am for 16 May 1960) wey pipul sabi wel wel as **Dele Momodu** na Naija jornalist, raita, poblik spika an biznesman.Na e bi di oga pata-pata of *"Ovation International*" magazine.Ovation international magazine dey kari big pipul parti an pikshon wey dey hapun all ova di wold espeshiali for Afrika.For 2015, Dele Momodu stat *"Ovation TV*" an also stat e niuz Pepa *"The Boss Newspapers"*.Dele Momodu don kolet meni awod bikos of e wok wey dey tok abaut bizness, politics, buks, Muzik indostrie an Fashon indostrie.
Dele Momodu dey rait evri Saturday inside Thisday Niuz Pepa onda di topik *"Pendulum"*
## How e tek stat life
Dem bon Dele Momodu in May 16, 1960.One of e nem wey bi *Ayobamidele* mins "my joy don folo me go house". E bi di las out of di 3 pikin wey e mama bon.Wen Dele Momodu bi 13 years old, e papa kpai. Na Dele Momodu mama an famili memba-dem sopot am.Dele Momodu mama sef kpai on May 18, 2007.One of di lesin wey e mama tish am bi sey mek e no giv up wen tins rili hard.Dis lesin e len from e mama as e mama no gri giv up on sopotin Dele wen oda pipul don giv up on im.Even as Dele no pass e WAEC di fest an sekod time, e mama stil pay for di nes WAEC even sey no peti peti maket e dey sel an na onli am dey tekia of di oda two pikin-dem.Di nem of Dele sinior bi Dr. Oladele B. Ajayi an Debbie Ajayi.

## How e tek go skul an wok
Dele Momodu go rid Yoruba langwej for Yunivasiti of Ife ( now na Obafemi Awolowo University, Ile-Ife).E finish e bashelor digri in 1982. E stil rid Inglish litishor an get e Masta satifiket in 1988 from Yunivasiti of Ife.Wen Dele dey du e Your kopa bitwin 1982 an 1983, na Oyo Stet Kolej of Hat an kolsho dey post am go as tisha.
In 1983 to 1985, Dele Momodu bi di pamanet seketiri to di forma deputi govno of Ondo Stet, Shif Akin Omoboriowo.
Dele Momodu hep manej Oba Okunade Sijuwade Olubuse II wey bi di Ooni of Ife hotel in 1986.Di nem of di hotel na *"Motel Royal Limited"*. Dele stop to wok for di hotel so dat e go fit go forda e edukeshon as e go du e masta in Inglish Litirashor.
Na wen e dey du e masta e stat to dey rait hatikul for "*[The Guardian]]"*, "*Sunday Tribune"* an odas Naija niuz pepa.
Yunivasiti of Profeshional Stodies wey dey Accra in Ghana on July 30, 2016, awod Dele Momodu *honorary doctorate degree*(Ph.D). Di taitu of e Ph.D awod bi Doctor of Humane Letters.
In May 1988, Dele Momodu stat to wok as staff raita for *African Concord Magazine* wey Moshood Kashimawo Olawale Abiola get.In 1989, dey transfa am go *Weekend Concord* as pahoniha raita.Na for March 1989 e fest rait di kova tori of Weekend Concord. Dele Momodu stil rait for odas pepa like *National Concord, Sunday Concord, Business Concord* an Yoruba Niuzpepa *Isokan*.

## Im pasonal life

Dele Momodu mari im sekond waif Mobolaji Abiodun Momodu on 19 December 1992. Dem get four pikin: Pekan wey (dem bon 1994),  Yole (dem bon am 1996),  Eniafe (dem bon am 1997) an Korewa (dem bon am 2004)
Dele Odule

**Dele Odule** (dem bon am for November 23 1961) na Naija fim aktor an fim meka. Im nem dey among pipu wey for win as Best Supporting Actor (Yoruba) for di year 2014 bikos im akt wel wel for di fim *Kori Koto*. Na im bi di oga pata pata for Theatre Art and Movie Practitioners Association of Nigeria.

## How e tek stat life
Dem bon Odule for Ile-Ife, for Osun Stet but im kom from Oru Ijebu, for Ijebu Noth lokal govment for Ogun Stet for di year 1961, na fom there im go skul. Im stil go anoda skul for im Grade II Certificate wey im kolet to sabi Len how to tich pipul, afta dat one im go University of Ibadan, for Oyo State to go len Theatre Art.

## How e tek wok
Dele stat to dey akt for 1 grup wey bi Oloko Theatre Group wey Mukola Adebisi arenj.Dem sabi am for 1986 wey im fes komot as aktor but pipul kon sabi am wel wel as im akt for inside Ti Oluwa Ni Ile fim.sins dat time im don akt ova 200 fims.

### Som fim wey im don akt
*Ti Oluwa Ni Ile (1993)
*Lakunle Alagbe (1997)
*Oduduwa (2000)
*Olorire (2003)
*Ògédé Didùn (2003)
*Ogbologbo (2003)
*Suku Suku Bam Bam (2004)
*Omo Olè (2004)
*Iwe Akosile (2005)
*Ìdájọ Mi Tide (2005)
*Eru ìfẹ (2005)
*O Koja Ofin (2007)
*Ayé Ibironke (2007)
*Bolode O'ku (2009)
*Aworo (2012)
*The Ghost and the Tout (2018)
*Survival of Jelili(2019)
*Kakanfo (2020)
*The New patriots (2020)
*The Mystic River (2020)
*King of Thieves (2022)
Delta State

**Delta State** na one of the 36 stet for Naija and di capital na Asaba. Na Igbudu Market dem dey kol di maket wey big pas for di stet.

Di stet niu slogan na "The Finger of God" and di korent gofnor of the stet na Sheriff Oborevwori.

## Wie dem gada di tori
Demi Isaac Oviawe

Demi Isaac Oviawe (dem bon am November 2 2000)na Nigerian-bon Irish aktres. Pipu sabi ha for di role wey shi akt as Linda Walsh for 2018 RÌÉ/BBC komdi siries The Young Offenders. For 2017 di Irish Examiners wey ha nem na Oviawe as one of their annual "ones to watch for 2018". Shi appear for 2019 series of di Irish edition of Dancing with the stars. Shi komot for di competishon February 17 an na shi bi di fes celibriti wey dem vote komot. 

      ≈≈ Tori Abaut Ha Life≈≈
Oviawe dem bon ha for Benin city an shi muv kom Ireland wen shi bi two years old an shi gro op for county cork town of Mallow. Oviawe papa an mama wey their nem na joy an Joe given their dauta to one aktres nem Demi Moore. Dem get tu meni pikin as dem go Ireland. Oviawe mama  die wen shi bi 5years an di papa die wen shi bi 15years. Boat of dem na cancer kill dem. Shi an ha two broda dem na their Irish stepmoda wey ha nem na Kim Carroll tek care of dem an shi bon two pikin man fo dia late papa an dia papa broda wey im nem na courage follow tek care of dem. Oviawe go mallow N01 Nashonal skul an den Davis kollege finish ha leaving cert fo 2019. Shi sabi se shi gud for aktin wen shi pla di rol as Mary for di skul Nativity play. latta shi akt for Camogie an Gaelic football an Starr for skul producshon of Beauty an the Beast,Grease an sister Akt. Bifo oviawe get plan ṣe shi go, go for trenin as sekondari skul tisha .Bot for 2017 shi go for audishon for YouTube for one rol for TV siries "The young offenders" an shi win di rol of "linda Walsh"

  Televishon

   ≈Fims≈
David Solomon Abwo

**David Solomon Abwo** (Dem bon am for May 10, 1986) na Naijá forma profeshional futbola wey dey plai as midfida

## Karia
Na for Jos wey dey Naijá dey tek bon Anwo.
For December 2010, E join Polish klub Zagłębie Lubin wey dem loan am for 6 month fom Lombard-Pápa TFC.

In 2017 Abwo joined Ceyhanspor.

For January 2018, e komot go KTFF Süper Lig klub Çetinkaya Türk S.K. for Northern Cyprus.

## Were we gather di tori
Demola Aladekomo

**Sir Demola Aladekomo** (bon 31 December 1957) na Naija Computer Engineer. Aladekomo na di Chairman of SmartCity Resorts Plc, Card Centre Nigeria Limited, Treasure-nest Limited, Crops Nigeria Limited, Chams Consortium Limited, Insida Concepts Limited, and di founda of Chams Plc. Im bi Fellow of di Nigerian Computer Society (FNCS) and di Computer Professional Registration Council (CPN); a memba of di Nigerian Society of Engineers (NSE),and di immediate past President of di Lagos Business School Alumni Association (LBSAA) and di Nigeria Computer Society, respectively. Aladekomo don serve as
di Vice Chairman of di Board of Trustees of SmartCard Society of Nigeria. Na im bi di founda of DATA Foundation and Volunteer Corps, non-governmental organizations engaged in corporate social investments for Nigeria

## How i stat life and family
**Sir Aladekomo** graduate from di University of Ife (now Obafemi Awolowo University) for 1982 with digree in Computer Engineering and im kolet MBA from di University of Lagos in 1984. Im bi one of di fess Chief Executive Programmer at di Lagos Business School (LBS) from 1991-1992. Im marri Titi Aladekomo, entrepreneur and philanthropist. Dem bon four pikin and three fine granddaughters.

## Professional exploit
**Sir Aladekomo** founded Chams Limited (now Chams Plc, and dem list am for Naija Stock Exchange) as di fess indigenous computer maintenance outfit for Naija in September 1985, almost 30 years ago.Im Work as di Chief Engineer, I lid Company to deploy Nigeria's fess (Wide-Area-Network WAN) on personal computers, and to deploy di country's pioneer card technology. Na Sir Aladekomo bi di brain behind di fess e-payment card for Naija wey i nem bi Valucard project, wey dey work with five Naija banks.Under im watch, Chams chenj from a privately held company to public liability company listed on di Nigerian Stock Exchange, differentiating itself in di Nigerian market by focusing on di business of identity management, ceding di increasingly cluttered card technology and transaction payments segments to its subsidiaries, ChamAccess Limited, and Card Centre Nigeria Limited.Chams Plc is also di parent company of 
ChamsSwitch Limited, and ChamsConsortium Limited, and has a substantial interest in ChamsMobile.

## Philanthropic activities
**Sir Aladekomo** na di founda and immediate past Chairman of, di Board of Trustees,Volunteer Corps, Chairman, DATA  Foundation; a non-governmental organization committed to profeshonal volunteerism for publik skool edukashon. Im establish Volunteer Corps in 1992 out of di nid to offer edukashonal opportunities to less privileged membas of di society. Im later found DATA Foundation wey don dey aword student scholarships for publik skools.
Sir Aladekomo serve for meni position like;
** Council Member, Osun State University
** Board Member, Osun State University Advancement Board Board Member, 
** Obafemi Awolowo University (OAUTECHEXCEL) the Foundation implementing a knowledge park at the university
** Patron, Lagos City Chorale Group
*'' Memba, Nigerian Economic Summit Group (NESG) from inception/Vision 2010 and Vision2020
Desmond Elliot

**Desmond Oluwashola Elliot** (dem bon am on 4 Febuary 1974) na Naija aktor, fim daretor, an politishian. Na Elliot win di April 11, 2015 Legos Stet House of Hassembli, Surulere Konstitushon.
Elliot win di best soportin aktor at di 2nd Afrika Majik Viewa Chuiz Awod an e nem folo join for di katigori of best soportin aktor at di 10th Afrika Muviee Akedemi Awod
## How e tek stat life an go skul
Na for Olowogbowo wey de Lagos Island dey bon Elliot. E papa na kom from Yoruba tribe an e mama kom from Illah in Oshimi North, Delta Stet.

Eliott do e pamari edukeshon for *Air Force Pamari Skul" an go *St. John's Kolej*. Di two skul de Jos.
E rid Ekonomik for [[Lagos State University|Legos Stet Yunivasiti]] an e finish di Yunivasiti in 2003.
==How e tek wok==
Na one of Elliot frend me like to bi aktor. Elliot kom stat to dey akt inside T.V show like *Everyday People, One Too Much, an Saints and Sinners *. Elliot get levul for Nollywood bikos e don dey inside fim-dem wey pass two hundred. Som of di fim-dem na: *Men Who  Cheat, Yahoo Millionaire, an Atlanta*.

Bikos of how e tek akt wel wel inside *Behind Closed Door*, e nem enta di katigori for *Best Aktor in a Soportin role* at di [[African Movies Academy Award|Afrika Muviee Akedemi Awod]] in 2006.

Elliot join bodi produs an daret one fim kol *Reloaded. Di fim enta three difren katigori at di Afrika Muvee Awod in 2009.

*Entertainmenf Awards* join e nem for di Best Aktor katigori in 2009 an 2010.
In 2014, e nem join for *Best Aktor in a Soportin role* at di Afrika Muvee Akedemi Awod. Na bikos of sef e do wel for di fim *Finding Mercy * mek e nem fit enta day katigori.
## How e tek enta politis
Elliot tel pipo sey e wan put hand inside politis in September 2014. Dis one mek am kolet tiket onda di APC parti tek fight for Legos Stet House of Hassembli for Surulere Konstitushon for di 11 April 2015 Jeneral Eleshon.
## E pasonal life
Elliot wife na Victoria Elliot an di marej don produs four pikin. E dey wok with Globacom.
Elliot wife na Victoria Elliot an di marej don produs four pikin. E dey wok with Globacom.
## Fim-dem wey e de inside
* Teni's Big Day (daretor) (2023)
* Love Castle (2021)
* Crazy People (2018)
* Falling (2015 film) (2015)
* Black Val (2015)[23]
* The Department (film) (2015)[24]
* When Love Happens (2014)
* 30 Days in Atlanta (2014)
* Okon Goes to School
* Kamara's Tree* (2013)
* Kiss and Tell (2011 film) (2011)
* I'll Take My Chances* (2011)
* Bursting Out (film) (2010)
* Holding Hope'' (2010)
* Nollywood Hustlers (2010)
* Before the Light (2009)
Dipo Doherty

**Dipo Doherty** na Naija painter.

## How e tek go skul and wok
Dem bon Dipo for 1991 and e go yunivasiti for University of Virginia wie e kolet *BSc* for Mechanical Engineering. E get *Master's Degree* for Integrated Design and Management from Massachusetts Institute of Technology. Di wok wey e dey do dey around spatial geometry.

## Awod wey e get
Dem chuz am as one of di pipul wey go show dia wok for ART X Lagos 2017. Di work-dem wey e go dey among di artwork wey dem dash for Arthouse's Affordable Art Auction for charity for Lagos. Dem nominate am for di Visual Category for The Future Awards Africa 2019.
Domestic animals

Domestic Animals
Dis kín animals na di ones wey dey live for house , some pipu dey call am pet some dey call am house animal.
Di gud tin abaut dis animals bi say plenty pipu dey use dem dù security.
Domestic animal dey serve as meat an provide money when dey sell dem.
Domestication

Na di Wey pipu dey tek chenj bush animals an plant to di one wey fit stay for house na im bí di **domestication**,na im be sey if pesin tek animal from bush an bigin to dey trane dem, dem go kom de chenj small small.
Dorcas Shola-Fapson

**Dorcas Shola Fapson** na pesin nem for Naijá we de akt fim an i stil de tok for difrent sho. Dem no am for di pat we im akt as 'Sophie' for Shuga wey MTV dey do. I go bak go kontinu di MTV shuga for 2020 bikos i konsain coronavirus mata an na difrent pipu for plenti kontri for Afrika join akt dis wan.

## im Life
Dem bon Fapson for London for inside 1990s. Im mama kpai wen i dey 14 yez an im get im fest digri for England as pesin we len how pipu tek dey do kraim. I kom stil go len as pipu tek dey akt fim for New York.

I don akt plenti plenti pat as 'Sophie' for Shuga wey MTV dey do an i kom bi di pesin we dey tok for NdanTv sho wey dem dey kol "The Juice".

I folo akt for di pat 3 for MTV shuga an i go bak go kontinu as dokto as "Sophie" for di taim wey di tin kom bi smol-smol pat we dem dey kol MTV Shuga Alone Together we rili tok abaut di wahala wey coronavirus kos for 2020. Na Tunde Aladese rait am an na for difrent-difrent nait dem sho am an United Nations sopot am. Na for Naijá, South Africa, Kenya and Côte d'Ivoire dem akt di fim and di tori waka rish where dem kom dey tok for onli fone at am. Som of di pipu we akt di fim na Mohau Cele, Lerato Walaza, Sthandiwe Kgoroge, Uzoamaka Aniunoh, Mamarumo Marokane an Jemima Osunde.

## Som fim we i don akt
●Banana Island Ghost (2017)

●My Wife & I (2017)

●The Essence (2019)

**Televishon**

●Shuga (season 3): Shuga Naija (2013-2014, 2020)

●‘‘Castle & Castle ‘‘(2019-2021)

## Yu stil fit chek
●List of Yoruba people
Doris Simeon

** Doris Simeon** (dem bon am for July 22 1980) na Naijá aktres, MC,  hairdiresa, an person wey get biznes. Doris bi di pesin wey get *Davris Beauty Center* wey dey Ifako for Lagos.

## Tori about e wok
Doris bi wan bikom pesin wey dey tok niuz, bot chenj im mind wen e frend tel am to go see if dey go chuz am for *Papa Ajasco* wey *Wale Adenuga Production* produse. Na papa Ajasco bi di fim wey e tek stat to dey akt. Doris fit akt for Yoruba an Inglish fim wel wel.Afta Papa Ajasco TV sho, Doris akt insaid Oloju Ede, Alakada, Ten Million Naira an Modupe Temi.Doris dey insaid Eti Keta tu.
For 2010, E akt Da Grin galfrend for di fim Ghetto Dreamz an Doris dey amog produsa for Omo Iya Kan.
Wen Doris wan stat to dey akt Muvee, na lait muvee dareto Yomi Ogunmola fest giv am pat to akt.

## Fim wey e don akt
* Eti Meta
* Oloju Ede
* Alakada
* Ten Million Naira
* Abani Kedun
* Iseju Marun
* Omo Iya Kan
* Ghetto Dreamz
* Silence
* Gucci Girls
* Omo Pupa
* Asiri
* Modupe Temi

## Awod
* 2008 AMAA awods Best Indigenous Aktres Onitemi.
* 2010 Zafaa Awod Best Aktres Indigenous Asiri.
* 2015 All Youths Tush Awod AYTA Role Model (Movie) Awod

## Pasona life
Doris bin dey marri Daniel Ademinokan wey bi produsa an dareto bifor di marej skata for May 2013.Doris get one pikin for Daniel Ademinokan an di nem of di pikin na David.

## Wie dem gada di tori
Dosu Joseph

**Joseph Dosu** (dem bon am for June 19, 1973) na Naija pesin wey don kash futbol (goalie or gokipa) for Naijá bifo. Na Abuja dey tek bon am.

## Im wok for klob
Na Dosu Joseph bi di gokipa wen Julius Berger win di *Nigerian FA Cup* wey dem plai for November 1996. 
For dat final mash, Katsina United tim no see one goal for di final bikos na Dosu dey goalie.One big car assident wey Dosu get for Legos in 1997 mek Dosu no fit waka again bikos of dat assident. 
Afta di *Olympic* game wey dem plai for 1996, Dosu Joseph kom go join bodi wit Serie A klub wey get di nem *Reggiana*.Dosu no tu plai for *Italy* bikos e get one serious moto assident wen e bi 23 years old.

## How e tek kip for Naijá
Na Dosu bi di onli kippa wey dey chuz go 1996 *Olympic* game wey neva kip outside Naijá for di 3 kippa-dem wey Naijá kari go di game.
Afta e hep Naijá win Gold for Olympics, Dosu stil kip for di November 1996 *FIFA World Cup* kolifaya wey Naijá win wit Burkina Faso 2-0. Leta, e plai wit Morocco for December 1997. Di one wey e stil plai na di Kenya own an dem yuz 1-1 tek end dat mash.Na dat mash bi e las game.

## Im wok as pesin wey dey tish pesin how to plai bol
Na for 2009 im stat to tish pipul how to plai bol, an na im bi di oga for di futbol Akademi wey dey Legos kol *Westerlo Football Academy*.

## Notes

## Wie dem gada di tori
Divock Origi

**Divock Origi** (bon 18 April 1985) na Belgium futbola  wey dey pla as a forwod for Premier League klub *Liverpool* an Belgium kontri Tim.

Origi stat im futbol karier for Lille an skore im fest goal for dem for 2013. Afta one year an half Liverpool sign am for dia klub for €10 million by Liverpool, but im kom go bak to Lille as dem boro am for 2014-2015 year.
Afta, e no do wel for Liverpool bikos of injuri dem kom Boro Vlf Wolfsburg For one year.
Origi kon leta skore som impotant gol for Liverpool wen dem karri lig kop for 2018-2019 year.im skore di sekond goal for Champions lig final wen dem face Tottenham
Hotspurs for final as dem bit dem 2-0.
Origi popula wella wen im skore two goals as dem mit *Barcelona* FC for semi final sekon leg for champions lig, dem dey kol di marsh *Di Mirakle of Anfid* bikos *Liverpool* dey find four gols to take komot *Barcelona* FC for di kompitition.
Origi dey inside dj squad wey win 2019-2020 premier lig taitu for di fest time in thirty years. Fan like am wel wel bikos of the important gol im dey skore as im do wen dem face *Everton* for dat year.
Ebonyi State

**Ebonyi State** na one of di 36 stets for Naijá an di kapita na Abakaliki. Di stet slogan na "Salt of di Nation" and di gofnor of di stet na Dave Umahi.

## Wia wi gada di tori
Eddie Ugbomah

**Eddie Ugbomah** (dem bon am December 19, 1940 an e kpai for May 11, 2019) na bifo bifo Naija fim dareto an produsa. Na im daret and produs fim *The Rise and Fall of Oyenusi in 1979*, *The Boy is Good* an *Apalara*. Apalara na  fim wey tok abaut di life tori of Alfa Apalara for Oko Awo, Lagos. Most of e fim na wetin dey happun for life like *The Rise and Fall of Oyenusi* wey tok abaut di bad tiff, Ishola Oyenusi.

## Tori of e life an wok wey e du
Ugbomah papa kom fom Ashaka Vilej aria for Aboh in East Ndokwa lokal Govament in Delta Stet but na for Obalende an Lafiaji aria of Lagos e tey du e smol pikin.E go *St Matthias, Lafiaji,* Lagos an *City College school*.Leta, Ughomah traful go London for e haya edukashion wey e go rid tins abaut Niuz, drama an fims dem. Afta e finish, Ughomah wok wit BBC an e du smol rol inside Dr.No, *Guns at Batasi* an *Sharpeville Massacre*. Ughomah bi memba of one Afro-Caribbian drama grup an e daret som of di grup pla like *This is Our Chance* an na for *Stoke Newington Theatre Hall dey du di pla.Ughomah kom bak to Naijá for 1975.Wen e kom bak to Naijá,E du sho promoshion bifor e stat ' Edifosa* wey bi fim produkshon kompani.Ugbomah fim dey tok abaut tins wey dey happun for life an Politiks. For 1979, e produs Dr Oyenusi dat fim dey fim tok abaut di notorious robber is Isola Oyenusi wey terrorize Lagosians in di early 1970's. Di fim also tok abaut armed robbery for Naija. For di fim "Oyenusi" Ugbomah feature as di lead aktor.  Ugbomah release i next fim, "The Mask" for 1979. Di fim tok abaut di histori of Naija
during di Benin Expedition of 1897 and how dem take tiff artifacts from di Benin palace. For di fim Ugbomah play di rol of Obi wey try to secretly tiff di Benin ivory mask and return am to Naija. Some pipu link di character of Obi to di MI6 agent James Bond.Ugbomah karia flourished into di early 1980s, I produce fim like Oil Doom, Bolus '80
and The Boy is Good. Dem shot Most of i fim with 16mm with di exception of The Mask.  Later for i karia Ugbomah turned to Yoruba video fim. For 1988, Dem appoint am as di chairman of di Nigerian Film Corporation. Ugbomah kpai for 11 May 2019, for di age of 78.

## Fim wey i dey
* *America or Die (1996)
* *Toriade (1989)
* *The Great Attempt (1988)
* *Omiran (1986)
* *Apalara (1986)
* *Esan (1985)
* *Death of a Black President (1984)
* *Vengeance of the Cult (1984)
* *The Boy is Good (1982)
* *Bolus '80 (1982)
* *Oil Doom (1980)
* *The Mask (1979)
* ''Rise and Fall of Oyenusi (1977)

## Wie dem gada di tori
Eddy Young

**Edward Young** abi **Edward Osaretinmwen Erhahon** na Naijá fim-meka wey pipul no wel wel for di fest fim wey e mek *Kasanova*. No fim wey pipul buy pass rich *Kasanova* in September 2019. Ooni of Ife Oba Adeyeye Enitan Ogunwusi, Ojaja II in 2020, onor am for di wok wey don du to mek Nollywood big an beta pass bifor

## How e tek stat life an karia
Dem bon Eddy for the famili of Mr an Mrs Erhahon for Benin City, Edo Stet, Naijá.Na for Benin City e rid all e buk for skul an e kolet Bachelor of science digree (Bsc) in *Adult and Non-formal Education* fom di *University of Benin*. E stat wok wit *Independent Television* and *Radio Benin* and e leta wok for *Hitfm Calabar*.Ema bikom popula wen e produs *Kasanova* a  dem rilis di fim for Naijá sinema in September 2019 an June 2020 for Netflix.E stil produs anoda fim *The Bachelors* wey dem fest show for April 29, 2020.

## Fim wey e produs
*2020 *Old school lives on* (produsa) 
*2020 *Man like Jimmy* (produsa) 
*2020 *The Bachelors* (web series) (produsa)
*2019 *Kasanova* (produsa)
*2019 *Dejavu* (produsa) 
*2019 *What happened on 3rd street* (produsa)
Ebele Okaro

**Ebele Okaro Onyiuke** (dem bon am for January 19, 1964) na Naijá Aktres and fim produsa.

## How e tek stat life an skul wey e go
Na January 19, 1964 dem bon Ebele Okaro for London bot na Enugu stet in Naijá. Na fom pamari skul in *Santa Maria Primary School* Okaro don stat dey akt. Okaro go Nsukka's Queen of Holy Rosemary Secondary School*.Leta e go rid *Education* for *University of Calabar* wey dey Kross Riva bot chenj to *Dramatic Arts*. Okaro kom get Bsc for *Theatre Arts*.
Okaro mama na television produsa an e papa na engineer wey luv *Arts and Literature*.
==How e tek stat wok==
Afta Okaro finish univasiti, Okaro saf e papa land ( youth koppa) or e du  
*National Youth Service* for *Nigeria Television Authority* (NTA) wey e sho for som program.Wen e du youth koppa finish, e wok for embassi for Legos an leta e wok for Bank bifor e kom stat to dey akt for Naijá fim.For 2014, Okaro produs an akt for di fine *Musical Whispers.''Di fim tok abaut how to tekia of pikin wey dia brain no dey wok as norma pipul (Autism).Aktor an aktress wey akt for di fim bi  Chioma Chukwuka an Kalu lkeagwu.Okaro dey popula sotey pipul dey kol am mama of Nollywood an e don win di respet of bot fanz an e oda aktist-dem.
## E pasonal life
Na fom di famili of Oyiuke e tek pik hosband.
## Awods an Nominashon
Edet Amana

Chief Dr **Edet Amana** (dem bon am for December 11, 1938) na Naijá enjinia.

## Tori of e laif an skul wey e go
Na December 11, 1938 dey bon Edet James Amana for Akwa Ibom Stet for Naijá. E go *Methodist College*, Uzuakoli an *king's College*, Lagos. E go *Imperial College London* (1961-1966) wey im get fest klass digree for *Civil Engineering* an na e bi ovarall best graduatin student. Edet wok for *British Firm of Consulting Engineers*. Wen e kom bak to Naijá e wok as *Service Engineer* for Shell-BP (1968-1972).

## How e tek wok
Edet fom *Amana Consulting Engineers* in 1972.
For Ova 15 years di kompini dey du di disign and implementation of projects of abaut $2bn. Di engineering services division held services for A.W. Chesterton of Boston, Mass and Hewlett Packard (1982). For 1981 dem kolabo with *Earth Technology Corporation of California for geotechnical and geophysical surveying and mapping.* Anoda venture wey involve Israeli cover architectural planning. Di kompini kolet 30 enjinias  an 10 experts to wok for dem.Fom 1980, di grup bigin dey divelop robas farms and dey don establish one roba makin kompini. Di grup also dey into *Insurance brokerage an tradin for di oil indostri. Dem stil get hand  for banking, poblishin an propati. Edet Amana na di founding dareto of *Citybank Nigeria Limited* an im saf for di board of di Bank fom 1985-2010. Todey, Edet Amana na di Chairman of *Amana Group of Company* an na im  
bi di bifor bifor Presidor of di *Nigerian Academy of Engineering*. Im bi fellow of di *Nigerian Society of Engineers*, na im bi di forma Presidor of di *Association of Consulting Engineers* Nigeria, fellow *Nigerian Institute of Management* an fellow *International Institute of Director*. Im bi memba of *American Society of Civil Engineers* an di *Association of African Development Experts.*

==Pasona laif==
Edet Amana fest waif na Mrs Doris Edet Amana an dem bon six pikin.Doris Edet dai for December 11,2004.E marri anoda waif wey bon two pikin for am an di waif nem na Lady Hilda Edet Amana.

==Awords==
** Officer of the Order of the Niger 2005
** Knight of John Wesley awarded by Methodist Church Nigeria 2004
** Doctor of Science DSc (Honoris Causa) by University of Uyo 2010
 
## Wie dem gada di tori
Electricity

**Electricity **Electricity na di set way physical phenomena associated with di presence and motion of di Mata way get a property of electric charge.
Ekiti State

**Ekiti State** na one of di 36 stet for Naijá. The govnor of the stet na Kayode Fayemi.

## Were you see am
Emamode Edosio

**Emamode Edosio** wey pipul no wel wel as *Ema* na Naijá fim-meka an fim dareto. Shi rid komputa Science in *Ogun State University* (Bsc). Ema go rid  Digital fim makin for *New York Film (NYFA) and Motion Pictures* at di *Motion Pictures Institute of Michigan*, United States.E kolet di Best Fim and Dareto of the year by *Sisterhood award*.
Ema kom bak to Naijá in 2013. Ema wok for fim prodoshion kompini like 66 Dimension in 2007. Leta, E work wit Hip Hop TV, Clarence Peter's at *Capital Dreams Pictures*, *EbonyLife TV* an as editor at BBC. Ema go bak to skul for Abuja to stodi how to du fim (Cinematography) wel wel. E don produs meni fims like *Joy Ride* *chuko* an dareted *Kasala*.

## How e tek stat life an skul wey e go
**Ema** na di nomba three pikin insaid  di seven pikin wey e papa an mama get.E papa na pesin wey dey draw how hause go luk (Architect) an e mama na lory.Na fom Kristen hause Ema tek kom.Ema go *Loral Nursery and Primary School,* Festac town, Lagos.Afta e go *Federal Government College*,  
Odogbolu for e sekondiri skul edukashion but na  *S-tee Private Academy* wey dey Festac Town e tek finish. Ema get BSc in Komputa Science fom *Olabisi Onabanjo University*, bifor shi go stodi *Digital filmmaking* at NYFA and motion pictures at the Motion pictures at di *Motion Picture Institute of Michigan*

## Karia
Ema kom bak to Naijá in 2013 afta wey e edukashon program for US. For Naijá, Ema wok wit 66 Dimension, Hip Hop TV, Clarence Peters at Capital Dreams Pictures, Ebonylife Tv an BBC. As a dareto, Ema don wok wit muzishian wey get mouth like TuFace, 9ice, Lord of Ajasa, Terry da Rapmanand an meni odas.Ema  fest job at Ebonylife Tv na "Heaven".
Emeka Offor

**Emeka Offor** ( Dem bon am on February 10, 1959) na Naijá pesin wey dey buy an sell petirol oil.
## Tori of e life
Dem born am for Kanfanchan, Kaduna stet.E kom fom Irefi Oraifite for Ekwusigo Lokal Govament aria for Anambra stet, Naijá.Offor du e primari  skul for *Eziukwu Primary School* for Aba, Abia stet an St. *Michael Primary School* for Ogbete, Enugu. E go *Merchant of Life School* for e sekondiri edukashion, an e leta go to *Aboy High School* Ihiala, Anambra Stet.
## Wetin e don du
Na Offor fom di *Sir Emeka Offor Foundation* ( SOEF) so dat pipul wey nid hep go fit get hep an fit takia of  demsef.
Emeka Offor bi di head of *Saint Christopher for *Church of Nigeria'', an one of di oga for Oraifite, Anambra Stet.
Emeka Ossai

**Emeka Ossai** (Dem bon am for July 15, 1981) na Naijá fim akto. E win di best soportin akto awod for di 4th Africa muvi Akedemi Awod for di pat wey e akt in di fim  *Checkpoint.

	

                                   Bon: 15 July 1981 Nsit Ibom, Akwa Ibom 
 Stet
 Nashonaliti:	Nigerian
 Oda nems: Okon Legos
 Alma mater:	University Of Uyo
 Occupation:	akto, komedian
 Spouse(s):	Idara Bishop ​(m. 2013)​
 Children:	(2)
    
==Tori of e Life==
Na fom Ndokwa wey dey kwale Utagba-Una of Ndokwa west Lokal Govment of Delta stet na im Ossai tey kom fom. E rid fud Tekinoloji for *University of Agriculture'' in Ogun stet.

## Fims Wey E Do
* Checkpoint
* One Life
* Women at Large
* Greatest Weapon
* Occultic Wedding
* Greatest Weapon
* Executive Mess'
Emem Inwang

**Emem Inwang** na Naijá aktres an model wey im forma nem na **Emem Udonquak**. For October 18, 2014 Emem swin di 2014 *Nollywood Movie Award* (3rd edishon) for Best Aktres for soportin rol for di fim *Itoro*.Dat event wey e tek kolet di awod happun insaid Intakontinental Hotel, Legos.

## Tori of e Life
Dey bon Emem Inwang for September 8 an na Awka lbom stet e kom fom.Emem mari e hosband Moses Inyang on April 5, 2014. E hosband bi dareto an produsa of fims.Di marej produs two pikin an di fest pikin wey Emem bon na 2015 e bon am.
## How e tek wok
Emem popula wel wel as model wen e win di 2011/2012 Kalabar Karnival on December 23, 2011. Na *First Bank of Nigeria* dash dem moni to du di Karnival.Emem bi di ambassado an ofisiali tok tok pesin for pikin wey dia mama trowey for di sem year e win quin of Kalabar karnival.(na foma waif of Gofnor of Kross Riva stet Obioma Liyel-Imoke fom di Organisashion).Emem don akt in plenti fims.

## Fims wey e akt
* Dr. Love (2020)
* Itoro (2013)
* Lock Down (2021)
* Unroyal (2020)
* Alter Ego (2017)
* Crazy People (2018)
## Awod
Eniola Ajao

**Eniola Ajao** na Naija aktres wey kom from Epe Legos Stet. Eniola don akt inside ova 75 fim. Pipo no am wel wel bikos e fit akt diffren diffren rol for fim.
## How e tek stat life an skul wey e go
**Eniola** na twins an im an e sista bi di last bon of di six pikin wey dia papa and mama bon.Eniola go *Saint Michael’s Anglican Primary School* an *Army Secondary School* for Epe.Eniola go Yaba College of Technology an den  University of Lagos wia e rid *Accounting*.Eniola wan bi Aktres sins wen e bi smol pikin. .Meni pipul tok sey e dey folo Odunlade Adekola bot Eniola tok sey na lai pipul dey lai abaut im sey im dey folo Odunlade Adekola.

## How e tek akt fim
*"Ìgbà Aìmọ̀*" bi di fest fim wey Eniola akt inside an na 2004 dey produs am. . Oda fim wey shi akt na :
* Eniola
* Erin Orin
* Daramola. 
Eniola dey di December 2018 fim *Vendor*. Inside di fin,  Eniola akt as Yele Ara.E dey for di aktress wey fit win for di Katigori *Best Actress in a Supporting Role in a Yoruba- Language Film* at di 2015 *Best of Nollywood Awards*, bot e no win di awod.
Eniola Badmus

**Eniola Badmus** (dem bon am for 7 September 1982), na Naija professional fim aktress, skript writa, entatement an a social media influenza. Pipu sabi ha wela wen shi du di fim "Jenifa" for 2008.

## How shi tek stat life an edukashon
Dem bon Eniola for Legos, Nigeria. Shi du ha primari an sekondri skul edukashon for Ijebu Ode. Shi kon go yunivasiti of Ibadan wia Shi stodi theatre akt afta shi kon stil go Legos set yunivasiti wia Shi graduate wit M.sc 
digri in Ekonomiks.

## Karier
Eniola stat to dey akt professionali for year 2000 bot pipu stat to dey no am for 2008 wen shi fishor inside two Yoruba fim wey bi Jenifa an Omo Ghetto. Di two fims hep ha wel wel to dey popula for Naija entatement
industri wey don mek ha du plenti fims as lead an sopotin role aktress For Yoruba an English fims.

## Fimografi
=**Som fim wey Shi du**=
• *Jenifa*

• *Angelina*

• *Village Babes*

• *Oreke Temi*

• *Blackberry Babes*

• *Mr & Mrs Ibu*

• :'Wicked Step Mother*

• *Child Seller*

• *Adun Ewuro*

• *Vissa Lottery*

• *Ojukwu The Warlord*

• *Police Academy*

• *Not My Queen*

• *Battle For Justice*

• *Miss Fashion*

• *Eefa*

• *Black Val*

• *GhettoBred*

• *Househelp*

• *Karma*

• *Big Offer*

• *Daluchi*

• *Omo-Ghetto*

• *Funke*

• *Miracle*

• *The-Spell*

• *Oshaprapra*

• *Omo ghetto the saga*

• *Akpe: Return of the beast*

• *Swallow''

=Endorsment=
For March 2018,Eniola get brand ambassador for  telikomunikashon kompani Etisalat.

• Western Lotto

• Indomie

• Peak Milk

## Awods an nomineshon

## Wia wi gada di tori
Enugu State

**Enugu State** na one of the 36 stet for Naijá.Di kapital of Enugu na Enugu. The gofnor  of the stet na Ifeanyi Ugwuanyi.

## Were you see am
Esther Audu

**Esther Ene Audi** (dem bon am for March 22, 1982) na Naijá aktres wey pipul no wel wel for di fim wey e akt laik *Inikpi*, *Dinner*, *Mystified* an *Order of the Ring*.
## How e tek stat life an skul wey e go
Na March 22, 1982 dey bon Esther for Ikeja Legos insaid di famili of Mr James Audu.Esther papa na ritaya militiri ofisa wey saf for Ikeja kantoment an na dat barak dey bon Esther an dia five oda pikin.Esther na di last pikin of di  famili. Esther papa  kom fom Olamaboro wey dey kogi stet.Esther go pamari an junior sekondiri skul insaid Legos.For 2002, Esther famili pak go Abuja an na dia e finish e sekondiri skul. Esther rid *Business Management* for *University of Jos* an  kolet I'm satifiket (Ba.) in 2010.

## How e tek stat dey akt
Na fom sekondiri skul Esther don dey akt.Wen Esther dey smol, na pipul wey dey tok Niuz e wan bi like bot E  chenj im mind wen e join *Drama an literary clubs*.Esther dey di pipul dem wey dey chuz to go fom Naijá to patisipet at *Kidafest* for Ghana in 1996.Sins dem e kom like aktin wel wel pass to dey tok niuz.Di two fims wey Esther rili akt insaid bi *Ungodly Romance* an *Sins of Raphael in Jos* an na Alex Mouth produs am. E tok sey na dis two fims mek pipul no am for Nollywood.Wen Esther dey skul, e stil dey akt fim. Esther dey one wey di nem na *Fatai Mistake* by Nobert Agagu an na sopotin rol e akt for *Fatai Mistake*.

 
=E pasonal life==
Esther marri Mr Philip Ojire wey bi Bizness man an na im bi Fonda of shirt freak.

## Fim wey e akt insaid

## Awod an Nominashion
Esther Olukoya and Emily Ogunde

**Esther Taiwo Olukoya**  an **Emily Kehinde Olukoya Ogunde** (Dem bon Dem for 1913)  bi Naijá twins wey dem bon for Ijebu Ode for Ogun State insaid Naijá.Dey bi kabon kopi of demsef. For March 26, 2013 Esther an Emily du dia 100 years baday dis one mek dia two bi di twin wey old pass for di hole Naijá.
By di taim wen dey du dia baday, Esther no fit waka norma again an na chair wey dey dem push e dey yuz.Esther an Emily dey bai an sell tins.Emily mari *Hubert Ogunde* one Aktor wey popula for Naijá.Pipul wey kom fom dia famili dey liv long bikos dia mama sef dai wen shi bi 104 years old.Esther an Emily tok sey dey liv long bikos dem no dey drink or smoke bot sey na dia belif in God dey hep dem.Na for September 2013 Emily dai an e get one boi.Emily get plenti grand pikin dem for oda famili, Esther kom dai for 2018.

## Wia we see pruf
Faithia Williams

**Faithia Williams** (Dem bon am for February 5, 1971) na Naijá aktress,  fim-meka, produsa an dareto.

## Tori of e life an skul wey e go
Na for February 5, 1971 dem bon **Faithia** an na Delta Stet im papa kom fom.Faithia papa mari nine waif.
Faithia go *Maryland Primary School* an *Maryland Comprehensive Secondary School* in Legos Stet.E du e WAEC (West African School Certificate) for *Maryland Comprehensive Secondary School*. Afta dat, Faithia go *Kwara State Polytechnic* go get  diploma satifikat.In 2016, Faithia enta *Olabisi Onabanjo University* to go rid Fiming.

## Tori of e karia
**Faithia** no get am for mind to bi aktres, bot wen e Onku Alhaji Fatai Teniola dey luk for hu go du one pat bikos di aktres wey soposs du am no kom, e tok sey mek Fathia akt di pat of di aktres wey no kom.Di nem of dat fim na  "Ta lo pa chief".Sins dat taim, Faithia don akt, produs an daret meni Naijá fim ova di years.
## Awod wey e don kolet
* In 2008, Fathia win di *Africa Movie Academy Award* for *The Most Outstanding Aktress Indigenous* 
* Fathia fim *Iranse Aje* win *The Best Indigenous Film of the year* for 2008.
* In April 2014, Faithia win for di *Africa Movie Academy Award*  as di best aktres of di year an Odunlade Adekola win di best Aktor of di year.
* Fathia win di  *Best Indigenous Language award* for di wok wey e du insaid di fim "Iya Alalake" at di 2015 *Africa-Magic Viewers’ Choice Awards AMVCA.*

## E pasonal Life
**Faithia** bin marri one popula Nollywood aktor wey e nem na Saheed Balogun. Di marej produs two pikin, one boi an one gel. Fathia get one boi bifor e mari Saheed Balogun bifor.
## Fim wey e don akt
* Farayola (2009)
* Aje Meta (2008)
* Aje Meta 2 (2008)
* Awawu (2015)
* Teni Teka (2015)
* Omo Ale (2015)
* Agbelebu Mi (2016)
* Basira Badia (2016)
* Adakeja (2016)
* Eku Eda (2006)
* MY WOMAN (2018)
* Shola Arikusa
* President Kuti
Farida Jalal

**Farida Jalal** (Dem bon am November 2, 1985) na Naijá fim aktress for Hausa fim indostri kol  Kannywood 

## Tori of e life an skul wey e go
Na for November 2, 1985 dem bon Farida Jalal for Katsina insaid Katsina Stet.Na for Kastina e go skul.Wen e wan stat to akt fim, e go Kano Stet go dey akt for  Kannywood wey bi Hausa fim indostri.

## E karia
Na for 2002 Farida enta fim indostrie an sins den e don akt meni fims.Som of di fim wey Farida dey insaid bi:
* Yakana
* Sansani
* Madadi
Kano Stet Govament one taim no gree mek e dey akt again bikos of som fim wey e akt wey di Govament no laik.
Na for 2019 e kom bak dey akt again an dat taim, Farida tok sey e wan rilis e own fim.For one tok wey BBC Hausa du wit Farida, e  tok sey na enihow dek dey du am for Kannywood indostrie. Farida tok sey na moslim Muzik e wan put e pawa ontop now.

## Ha persona life
Farida don mari bifor bot di marej skata. For di marej, e get two pikin bot one don dai. Farida no get hosband now.
Fatai Rolling Dollar

**Prince Olayiwola Fatai Olagunju** (Dem bon am for July 22, 1927 an e dai June 12, 2013) wey pipul nonwel-wel as **Fatai Rolling Dollar**  na Naijá muzishian. BBC tok sey e bi "nationally celebrated performer". Fatai Rolling Dollar dai wen e bi 85 years old an forma Presido Goodluck Jonathan tok gud tins abaut am.
## Tori of e life
Fatai stat to dey sing in 1953. Fatai don tich meni musishian how to sing an Ebenezer Obey an Orlando Owoh bi som of Dem wey e tich.Fatai no how to yuz gitar plai wel wel.Muzik wey mek Fatai popula wel wel na "Won Kere Si Number Wa".

For 1957, e stat one grup wey dem bi 8 pipul insaid an di nem of di grup na *Fatai Rolling Dollar and his African Rhythm Band* an dem rekod plenti long muzik for *Phillips West Africa Records*.

## How e tey dai
Fatai slip an e no wake up.Na for Ikorodu insaid Legos dey beri im bodi. Fatai Rolling Dollar na di musishian wey old pass for Naijá Muzik indostri.
Fati Muhammad

**Fati Muhammad** (Dem bon am June 15, 1982) na forma Naijá aktress wey dey akt for Hausa fim indostri kol *Kannywood*.Fati dey amog di aktress wey du wel wel for di year 2000.
## How e tek wok
Na fom smol pikin **Fati** don wan bi aktress. Fati go mit di Hausa dareto Tahir Muhammad Fagge and Tahir go mit di Hausa produsa Ishaq Sidi.Ishaq kom let am akt for di fim *Da Babu* an na di fim mek Fati popula wel wel.Afta e akt for *Da Babu*, meni Hausa fim produsa stat to dey put am for dia fun tu.Fati don du meni fims.

## Fim wey e don akt
* Sangaya
* Zarge
* Marainiya
* Mujadala
* Kudiri
* Tutar So
* Garwashi
* Tawakkali
* Gasa
* Abadan Da'iman
* Zo mu Zauna
* Tangarda
* Hujja
* Al'ajabi
* Halacci
* Samodara
* Zumunci
* Murmushin Alkawari
* Gimbiya
* Bakandamiya
* Taskan Rayuwa
* Nagoma an
* Babban Gari. Fati tok sey e no go dey akt fim again bot e stil dey produs fim.

## Pasonal life
Afta Fatima marri Sani Mai Iska wey bi aktor dey komot for Naijá go *London*.Wen di marej skata, Fati kom bak to Naijá an Kontiniu to dey akt. Wen Fati see sey tins ni dey go norma for di indostri, Fati no kom dey akt.Fati marri anoda man wey e nem na Umaru Kanu wey bi fim meka inside Kannywood industri an na broda to singa Ali Jita.Di marej stil skata afta smol taim. Fati no bon pikin and shi no marri enibodi again.Fati pik one boi an stat to dey train am. For 2019, Fati bi di MC for di ''Hope Party for dia Politikal.Fati don tok sey e wan dey du politiks now.
Fausat Balogun

**Fausat Balogun** (dem bon am for February 13, 1959) wey pipul no wel wel as **Madam Saje** na Naijá aktress.Na Yoruba fim Balogun dey akt pass.E get di nem *Madam Saje for one television sho wey dey sho for T.V. in 1990. Di nem of di T.V. sho na *Erin Kee Kee*.Balogun don akt insaid ova 80 fim dem.
==Tori abaut im pasona life==
Balogun hosband na Rafiu Balogun. Rafiu Balogun na im oga bifo dem marri. Bai di taim Balogun dey popula, ha pikin-dem don gro.Balogun fest son na dareto an e yonges pikin na aktres.

==Fim wey e don du==
**Oyelaja*
**Owo Onibara*
**Okan Mi*
**Akebaje*
**Ladigbolu*
**Morenike*
**Oko Mama E*
**Tanimola*
**Nkan Okunkun*
**Adufe*
**Leyin Akponle*
**Laba Laba*
**Itelorun*
**Omo Elemosho*
**Iyawo Ojokan*
**Ife Kobami*
**Gbogbo Lomo*
**Asepamo*
**Eto Obinrin*
**Iyawo Elenu Razor*
**Kokoro Ate*
**Omoge Elepa*
**Olaitan Anikura*
**Oju Elegba*
**Langbodo*
**Ologo Nla*
**Abgara Obinrin*
**Eepo*
**Moriyeba*
**Orisirisi (Kose Gbo)*
**Serekode*
**Ojo Ikunle*
**Alase Aye*
**Imported Lomo*
**Adun Ale*
**Ileri Oluwa*
**Ogbun Aye*
**Omo Pupa*
**Òmìn*
**O Ti Poju*
**Olowo Laye Mo*
**Irenimoyan*
**Alaimore*
**Olasunkanmi*
**Salawa''
Etim Inyang

**Etim Okon Inyang** (dem bon am for December 25, 1931 an e dai for September 26, 2016) na Naijá polis man an e bin big pesin for Naijá polis dat taim wen e dey alaif. Na for 1983 dey mek am bi di oga kpata-kpata for polis afta Sunday Adewusi. Afta Inyang du e own finish in 1986, na Muhammadu Gambo Jimeta kom kontinu. Inyang dai wen e bi 84 years for Lagos for Naijá.

## Tori of e laif an skul wey e go
Na for Enwang Mbo for Akwa Ibom dey tek bon Inyang. Okon Iyang wey bi e papa bi di king for Enwang Mbo. Inyang go *Roman Catholic* Skul for Uko-Akpan (1936 - 1937).E stil go *Methodist * skul for Oron (1939 - 1940) an *Oyubia* Sekondiri Skul for Oron (1941 - 1945). Na tisha wok Iyang dey du for 1946 go rish 1949 bifor e stat to du polis wok.

## How e tek wok
Inyang stat polis wok for Naijá as Constable for October 1949.E kom bi Lans Corporal for 1957 an de mek am Corporal for 1958. For 1958, Inyang bi Inspector an e kom bi *Assistant Superintendent of Police* for 1960 go rish 1963.E kom bi *Deputy Superintendent of Police* (1963 - 1965) an *Superintendent of Police* for 1965. For 1967 go rish 1971, Inyang bi *Chief Superintendent of Police*, E bi *Assistant Commissioner of Police* (1971 - 1974).Inyang kom bi *Commissioner of Police* (1975 - 1980). For inside 1961 go rish 1971, E wok for INTERPOL ofis for di side wey dey chuk eye for pipul wey dey du bad tin wel-wel. For 1974, Inyang bi di oga for di pat for polis wey dey kontrol di wey moto an pipul dey yuz road. Inyang kom bi *Assistant Inspector General of Police* (1980 - 1984) an *Inspector General* for 1984.

## Wie dem gada di tori
Eyitayo Ogunmola

**Eyitayo Ogunmola** (Dem bon am for July 25, 1988) na Naijá bizness man wey bi sey e bizness na to mek pipul laif beta.Eyitayo bi di founda of *Utika*, one Organisashion wey dey hep pipul wey don finish univasiti for insaid  som pat of Afrika to len wok, du wok an du biznes.

## Tori of di skul wey e go
Eyitayo rid Medikal Filosofi for *University of Ilorin*.E get Masta (Msc.) in *Business Strategy, *Leadership and Change* fom *Heriot-Watt University*.Eyitayo dey for di 2015  *Atlas Corps fellow* an a ticha an advaisa for  *Tony Elumelu Foundation Program*. For 2019, dem mek Eyitayo pat of di grup wey dem dey kol *Global Good fund*. E stil finish from Chevening.
Dem put e nem join pipul wey fit win di Edukashion at *Future Awards Africa'' 2019.
Femi Adesina

**Femi Adeshina** na Naijá pesin wey bí jornalist an e dey serve as di Speshial Advaisa for *Media and Publicity* for Muhammadu Buhari wey bi di Presido of Naijá.

## How e tek go skul
Adesina go skul for *Obafemi Awolowo University* wey dey for Osun Stet an e stil go skul for *Lagos Business School*.
## How e tek wok
Femi Adesina stat to dey wok as pesin wey dey rait niuz for *Radio Lagos* bifor e kom go wok for *Vanguard* Niuzpepa. Adesina wok for Vanguard Nkuzpepa an *National Concord* Niuzpepa bifor e go wok for *The Sun Niuzpepa. Na for *The Sun Niuzpepa e bikom di oga wey oyinbo dey kol Ediitor-in-Chief.Adesina bi di presido of di *Nigerian Board of Editors* for one taim.E win di eleshion to bikom di Guild presido di sekod taim bot Adesina no finish di sekod taim bikos e get Govament wok.E stil komot fom e posishion Ediitor-in-Chief for *The Sun* bikos of di Govament wok.E stat wok as di Speshial Advaisa  for Media and Publicity to Buhari on August 31, 2015.

## Awod wey e don kolet
*Nigeria Media Merit Qwards* gif am awod as *Editor of the Year* for 2007.

## Where we gada di tori
Femi Branch

**Femi Branch** (wey dem bon for 14 May 1970) na Naija aktor, daretor an podusa.
 
## How e tek stat life
Na for May 14, 1970 dey bon Femi Branch. E papa an mama na tisha for Shagamu in Ogun Stet inside Naijá. E go *Satellite Town Primary School* for Amuwo Odofin bifor go *Airforce Secondary School* for Ikeja.Femi leta go *Obafemi Awolowo University* wey wan go rid *Religious Study*. E leta get *Bachelor of Arts* (B.sc) in *Dramatic Arts*.

## Karia
Na wen Femi dey *Obafemi Awolowo University* na im e don dey akt.In 1991, Femi dey insaid e fest fim an na one Yoruba fim wey get di nem *Eniyan*.E leta akt insaid anoda fim wey get di nem *Orisun*(minin:Origin) wey memba of staff of *Obafemi Awolowo University* produs. Femi fest akt in Televishion sho na *MTN Group* televishion komashia wey get di nem "Dance with me".Femi du di pat of *Oscar in di T.V sho *Domino''. E don akt insaid ova 100 Naijá fims an som of dem na im daret or produs dem.
Femi Adebayo

**Femi Adebayo Salami** (dem bon am for December 31, 1978) na Naijá akto, dareto, lorya an speshal advaisa on Arts an Kulture.mata to di Gofnor of Kwara Stet.E stil dey advais di Gofnor on pipul wey dey traful for Kwara Stet. 

## Tori of e life
Na for December 31, 1978 Dem bon Adebayo for Lagos wey dey southwest for Naijá.
Adebayo Papa dey popula wel wel for Naijá bikos e papa sef dey akt fim. Di nem of e papa  na Adebayo Salami (**Oga Bello**).Na for Ilorin e tek kom fom.

## Im Book matar
Adebayo go C&S kolej sekondri skool.E kom leta go  di  Yunivasiti of Ilorin, na for 
die e kolet Bachelor degree on  top Law.E leta get Master degree on top Law for di Yunivasiti of Ibadan.
## Im own Life
For October 9, 2016, Adebayo mari Omotayo Adebayo. Adebayo an e waif get one Boi pikin. Adebayo fest waif sef don bon 3 pikin for am bifor.

## How e tek wok
Adebayo don akt for plenti plenti Naijá fim wey pass 500.E win four Awod as di Best Yoruba aktor for di 17 Afrika fim Awod wey plenti pipul dey kol Afro Hollywood Awod wey dem du for *Sratford Town Hall* for London.
E stil win anoda Awod for di sem katigori for di *Best Nollywood Broadcasting Organisation of Nigeria Award* for 2012.
Adebayo don du plenti plenti muvee an som of  dem na  
* Sonto Alapata, 
* Wura ati Fadaka,
* Ma Wobadan,
* Buga an som oda ones dem.
Adebayo bi di MD/CEO for *J-15 Media Network Nigeria*.
Adebayo sain kontrat wit one digital TV kompini, *Startimes* as dia Ambassador.
Florence Ubajekwe

**Florence Ubajekwe** na Naijá pesin wey bi tok tok pesin for *Radio One 103.5 FM, Radio Nigeria* Ikoyi Legos.E redio nem na *Ladywealth'.Na Florence fom di Organisashion *Children and Women Against Child Sexual Abuse Initiative''.Di Organisashion na one NGO wey dey fight yama yama sex. E get Bsc for Mass komunikashon an e get Mastas for Social Wok.